ΓΡΑΠΤΗ ΕΡΩΤΗΣΗ P-1663/01

υποβολή: Ulla Sandbk (EDD) προς την Επιτροπή

(1 Ιουνίου 2001)

Θέμα: Το δανικό σύστημα περιστροφής των θέσεων εργασίας

Μπορεί η Επιτροπή να διευκρινίσει ποια προβλήματα βλέπει στο αναθεωρημένο δανικό σύστημα περιστροφής των θέσεων εργασίας το οποίο τέθηκε σε ισχύ στην αρχή του έτους;

Μπορεί η Επιτροπή να επιβεβαιώσει ότι δεν πιστεύει ότι μπορούν να εγκριθούν οι διατάξεις που αφορούν συγκεκριμένες ομάδες όπως λχ. οι άνεργοι που βρίσκονται στην πλέον δυσχερή θέση, διότι συνιστούν στρέβλωση των όρων του ανταγωνισμού;

Μπορεί η Επιτροπή να προβεί σε εκτίμηση για το πότε αναμένεται να δοθεί απάντηση στη Δανία επί του θέματος;

Παρακαλώ να λάβω γραπτό αντίγραφο της απάντησης της Επιτροπής όταν δοθεί στη δημοσιότητα.

Απάντηση του κ. Monti εξ ονόματος της Επιτροπής

(3 Ιουλίου 2001)

Το καθεστώς ενισχύσεων συνδυάζει την πρόσληψη νέουπαλλήλου σε εταιρεία με την επαγγελματική εκπαίδευση ενόςφιστάμενουπαλλήλου. Η διαδικασία συνίσταται στην αποστολή ενόςπαλλήλου της εταιρείας σε επαγγελματική εκπαίδευση. Ταυτόχρονα, ένας άνεργος προσλαμβάνεται για να αντικαταστήσει το άτομο που ακολουθεί επαγγελματική εκπαίδευση. Όταν τελειώσει η εκπαίδευση, ο εκπαιδευόμενος επιστρέφει σε άλλη θέση εργασίας και ο νεοπροσληφθείς μπορεί να παραμείνει στη θέση του.

Υπάρχουν δύο διαφορετικές επιχορηγήσεις. Πρώτον, αν ο εκπαιδευόμενος λαμβάνει μισθό κατά τη διάρκεια της εκπαίδευσης, ο εργοδότης λαμβάνει επιχορήγηση που καλύπτει ένα μέρος του σχετικού μισθολογικού κόστους. Αν ο εκπαιδευόμενος δεν λαμβάνει μισθό κατά τη διάρκεια της εκπαίδευσης, η επιχορήγηση πηγαίνει απευθείας στον εκπαιδευόμενο. Δεύτερον, ο εργοδότης λαμβάνει επιχορήγηση για να καλύψει ένα μέρος του μισθολογικού κόστους του απασχολούμενου ατόμου. Σκοπός της επιχορήγησης αυτής είναι να αντισταθμίσει τη χαμηλότερη παραγωγικότητα των σε μειονεκτική θέση This grant is intended to compensate for the lower productivity of the disadvantaged εργαζομένων που προσλήφθηκαν βάσει του καθεστώτος. Πάντως αρχικά, οι Δανικές αρχές είχαν την πρόθεση να καταστήσουν δυνατή την πρόσληψη ευρισκομένων σε μειονεκτική θέση νέων εργαζομένων στους τομείς όπου, παρά τη γενική ανεργία, είναι δύσκολο να βρεθούν ειδικευμένοι εργαζόμενοι (τομείς όπουπάρχει στενότητα σε ειδικευμένο προσωπικό).

Σύμφωνα με τις κατευθυντήριες γραμμές της Κοινότητας όσον αφορά τις ενισχύσεις στην απασχόληση(1), η Επιτροπή θα αντιμετωπίζει ευνοϊκά τις ενισχύσεις για τη δημιουργία νέων θέσεων απασχόλησης σε μικρομεσαίες επιχειρήσεις (ΜΜΕ) και σε περιοχές που είναι επιλέξιμες για περιφερειακή ενίσχυση. Εκτός των δύο αυτών κατηγοριών, θα αντιμετωπίζει επίσης ευνοϊκά τις ενισχύσεις για την ενθάρρυνση των επιχειρήσεων να προσλαμβάνουν ορισμένες ομάδες εργαζομένων που συναντούν ειδικές δυσκολίες όσον αφορά την ένταξη ή την επανένταξή τους στην αγορά εργασίας (σημείο 21 πρώτη περίπτωση). Αυτός είναι ο λόγος για τον οποίο η Επιτροπή, κατά τις άτυπες επαφές της με τις Δανικές αρχές, δήλωσε ότι δεν θα μπορούσε να εγκρίνει ενισχύσεις σε επιχειρήσεις που προσλαμβάνουν μη ευρισκόμενους σε μειονεκτική θέση εργαζομένους σε τομείς όπουπάρχει στενότητα σε ειδικευμένο προσωπικό. Επομένως, η κατάσταση ήταν ακριβώς αντίθετη με εκείνη που προτείνεται στην ερώτηση. Οι Δανικές αρχές συμφώνησαν να τροποποιήσουν το καθεστώς έτσι ώστε να καλύπτει μόνο εργαζομένους που είναι σε μειονεκτική θέση. Αυτό σημαίνει ότι το εργασιακό σκέλος του συστήματος εναλλαγής των θέσεων εργασίας καλύπτεται από ένα ήδη εγκριθέν καθεστώς ενισχύσεων στην απασχόληση.

Στις 11 Απριλίου 2001, οι Δανικές αρχές κοινοποίησαν το εκπαιδευτικό σκέλος του καθεστώτος. Διατείνονται ότι η επιχορήγηση εκπαίδευσης πρέπει να θεωρηθεί γενικό μέτρο και ότι, κατά συνέπεια, δεν συνιστά κρατική ενίσχυση. Ένα μέτρο για να είναι γενικό, πρέπει να μην ευνοεί συγκεκριμένες επιχειρήσεις ή την παραγωγή συγκεκριμένων αγαθών, δεν πρέπει ναπάρχουν τομεακά ή περιφερειακά όρια ή προτιμήσεις, το Κράτος δεν πρέπει να έχει διακριτικές εξουσίες και δεν πρέπει ναπάρχουν δημοσιονομικοί περιορισμοί. Επί του παρόντος, η Επιτροπή διερευνά το κατά πόσον πληρούνται όλα αυτά τα κριτήρια στην παρούσα περίπτωση και ζήτησε από τις Δανικές αρχές τις αναγκαίες συμπληρωματικές πληροφορίες. Μετά την διαβίβαση όλων των πληροφοριών, και όταν η κοινοποίηση θα είναι δυνατόν να θεωρηθεί πλήρης, η Επιτροπή διαθέτει δύο μήνες για να εκδώσει τελική απόφαση. Μετά την έκδοσή της, η απόφαση, στη δανική γλώσσα, θα είναι διαθέσιμη στο Διαδίκτυο, στην ακόλουθη διεύθυνση: http://europa.eu.int/comm/secretariat_general/sgb/state_aids/.

(1) ΕΕ C 334 της 12.12.1995.